Szentendre Város Önkormányzat
Polgármesterének
159/2020. (XI.25.) számú határozata


A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, a 478/2020. (XI.3.) Korm. rendelettel kihirdetett veszélyhelyzetre tekintettel a veszélyhelyzet idejére biztosított polgármesteri jogkörömben eljárva a koronavírus világjárvány gazdasági hatásainak enyhítése, a takarékos gazdálkodás érdekében az alábbiakat rendelem el:


1. Szentendre Város Önkormányzat fenntartásában lévő önkormányzati intézmények és gazdasági társaságok - a Városi Szolgáltató NZrt. kivételével - kötelezettséget bruttó 500.000 Ft fölött kizárólag a polgármester jóváhagyásával vállalhatnak. A jóváhagyás történhet e-mail útján, vagy papír alapon. 

1. A Városi Szolgáltató NZrt. kötelezettséget bruttó 1.000.000 Ft fölött kizárólag a polgármester jóváhagyásával vállalhat. A jóváhagyás történhet e-mail útján, vagy papír alapon. 


Felelős: intézményvezetők, gazdasági társaságok vezetői
Határidő: azonnal, korlátozó védelmi intézkedések fennállásáig 
Végrehajtásért közvetlenül felelős: intézményvezetők, gazdasági társaságok vezetői


Szentendre, 2020. november 25.

